CELEX: C2005/193/02
Language: hu
Date: 2005-08-06 00:00:00
Title: A Bíróság ítélete (harmadik tanács) 2005. június 16. a C-124/02. sz., az Európai Parlament kontra AIG Europe ügyben (Választottbírósági kikötés – Biztosítási szerződések – Szerződés felmondása a biztosított kockázat megnövekedése miatt – Jogellenesség – Szerződéses felelősség – Kártérítés)

6.8.2005   
            
            
               HU
            
            
               Az Európai Unió Hivatalos Lapja
            
            
               C 193/2
            
         
      A BÍRÓSÁG ÍTÉLETE
   
   (harmadik tanács)
   2005. június 16.
   a C-124/02. sz., az Európai Parlament kontra AIG Europe ügyben (1)
   
   (Választottbírósági kikötés - Biztosítási szerződések - Szerződés felmondása a biztosított kockázat megnövekedése miatt - Jogellenesség - Szerződéses felelősség - Kártérítés)
   (2005/C 193/02)
   Az eljárás nyelve: francia
   A C-124/02. sz., az Európai Parlament (meghatalmazottak: D. Petersheim, O. Caisou-Rousseau és M. Ecker) kontra AIG Europe (ügyvédek: J.-L. Fagnart és L. Vael) ügyben, az EK 238. cikk alapján 2002. április 5-én benyújtott kereset tárgyában, a Bíróság (harmadik tanács), tagjai: A. Rosas tanácselnök, R. Schintgen (előadó) és K. Schiemann bírák, főtanácsnok: P. Léger hivatalvezető: M. Múgica Arzamendi vezető tisztviselő, 2005. június 16-án meghozta ítéletét, amelynek rendelkező része a következő:
   
               1)
            
            
               Az 5.013.347 sz. biztosítási szerződésnek az AIG Europe által az Európai Parlamenttel 2001. október 8-én és november 5-án közölt felmondása e szerződés jogellenes felmondásának minősül.
            
         
               2)
            
            
               Az AIG Europe köteles az Európai Parlamentet az 5.013.347 sz. biztosítási szerződés jogellenes felmondása folytán ért károk megtérítésére.
            
         
               3)
            
            
               Az AIG Europe által a 2001. évre vonatkozóan okozott károkért az Európai Parlament részére fizetendő kártérítés összege egyfelől 205 131,75 euró szorozva az AIG Europe által beszedett biztosítási díjak összegének és a Parlament által a négy társbiztosító részére fizetendő biztosítási díjak teljes összegének hányadosával, másfelől 178 453,01 euró szorozva a fenti hányadossal és az időarányos hányadnak megfelelő 44/46-dal. A két szorzat összegéből le kell vonni azt az összeget, amelyet ezen intézménynek az AIG Europe részére 2001. november 5. és 2001. december 31-e között a „munkaügyi konfliktusok – merényletek” elnevezésű szerződés alapján fizetett vagy fizetnie kellett a Belgiumban, valamint Luxemburgban található eszközei után, valamint 2001. november 16. és 2001. december 31. között a Franciaországban található eszközeit biztosító valamennyi biztosítási szerződés alapján.
            
         
               4)
            
            
               Az AIG Europe által a 2002. évre vonatkozóan okozott kárért az Európai Parlament részére fizetendő kártérítés összege 389 291,73 euró szorozva az AIG Europe által meg nem kapott biztosítási díjak összegének és azon biztosítási díjak teljes összegének hányadosával, amelyet a Parlamentnek a 2002. évre vonatkozó szerződések alapján a 2002. évre vonatkozóan meg kellett volna fizetnie a négy társbiztosító részére, az így kapott szorzatból levonva azt az összeget, amelyet ezen intézménynek a Franciaországban található eszközeire kiterjedő mindennemű anyagi kár elleni biztosítási szerződés alapján a 2002. évre vonatkozóan meg kellett volna fizetnie az AIG Europe részére.
            
         
               5)
            
            
               Az AIG Europe által az Európai Parlamentnek fizetendő összegek után 2002. április 4-től kezdődően törvényes kamatlábbal számolt kamatot kell felszámítani.
            
         
               6)
            
            
               A Bíróság kötelezi az AIG Europe-ot a költségek viselésére.
            
         
      (1)  HL C 144., 2002.6.15.